Christian Friedrich Hoffmann

Christian Friedrich Hoffmann (ka Christian Friedrich Hofmann; 3. aprill 1775 Eisenach – 4. november / 16. november 1817 Jaani) oli Eesti vaimulik.

Usuteadust õppis ta (immatrikuleeriti 29. aprillil 1793) Jena Ülikoolis. 

Pärast ülikooli lõpetamist siirdus Saaremaale, kus tegutses algul koduõpetajana, hiljem Kuressaare rahvakooli konrektorina.

Oli 1800. aastal Muhu Katariina koguduse adjunktõpetaja (Olaus Kellmanni alluvuses). Aastatel 1800–1817 oli ta Saaremaa Jaani koguduse õpetaja, oli koguduse seas väga populaarneDie evangelischen Prediger Livlands bis 1918. Böhlau Verlag Köln, Wien 1977.

Ta kogus vanasõnu ning avaldas neid Rosenplänteri ajakirjas (Beiträge zur genauern Kenntniß der ehstnischen Sprache, II, 75). 

Peale selle on temalt ilmunud "Se küssiminne Mis pean ma tegema..." (Pärnus, 1812); "Önnis on se innimenne..." (1813); "Luggemisse-Ramat hinge kassuks..." (Tallinn, 1815); "Seitse Paastojutlust" (1817)Eesti biograafiline leksikon. K./Ü. Loodus, Tartus, 1926-1929.

 Viited 

 Välislingid 


Kategooria:Muhu Katariina koguduse vaimulikud
Kategooria:Saaremaa vaimulikud
Kategooria:Jena ülikooli vilistlased
Kategooria:Sündinud 1775
Kategooria:Surnud 1817